Държавен вестник, бр. 76, 2024 г., стр. 13

БРОЙ  76	
Д Ъ Р Ж А В Е Н  В Е С Т Н И К 	
СТР.  13   
а зелената светлина означава, че движението 
може да се извършва по посочения начин. 
Поставената по този начин червена светлина 
трябва да бъде под формата на две наклонени 
кръстосани ленти, а зелената светлина – под 
формата на стрелка, насочена надолу.
12. Националното законодателство може 
да предвижда монтирането на определени 
железопътни прелези на бавно мигаща лунно­
бяла светлина, която означава, че движението 
може да продължи.
13. В случаите, когато светлинните сиг­
нали се отнасят само за велосипедисти, това 
ограничение може да бъде пояснено, ако това 
е необходимо, за да се избегне объркване, 
чрез нанасяне на символа на велосипед в 
самия сигнал или чрез използване на сигнал 
с малки размери, допълнен от правоъгълна 
табела, изобразяваща велосипед.
Член 24
Светлинни сигнали само за пешеходци
1. Единствените светлини, които могат да 
се използват като светлинни сигнали само за 
пешеходци, са следните, които имат значение­
то, което им е придадено тук:
(а) Немигащи светлини:
(i) зелена светлина означава, че пешеход­
ците могат да пресичат;
(ii) жълта светлина означава, че пешеход­
ците не могат да пресичат, но тези, които 
вече са на платното за движение, могат да 
продължат движението си до другата страна;
(iii) червена светлина означава, че пеше­
ходците не могат да навлизат на платното за 
движение.
(б) Мигащи светлини:
Мигащата зелена светлина означава, че 
периодът, през който пешеходците могат да 
пресичат пътното платно, приключва и скоро 
ще светне червена светлина.
2. За предпочитане е пътните светофари за 
пешеходци да бъдат двусекционни, състоящи 
се от две светлини, съответно червена и зе­
лена; те обаче могат да бъдат и трисекцион­
ни, състоящи се от три светлини, съответно 
червена, жълта и зелена. Никога не трябва 
да се показват едновременно две светлини.
3. Светофарните секции трябва да са 
разположени вертикално, като секцията, 
излъчваща червената светлина, е винаги от­
горе, а зелената – отдолу. За предпочитане е 
червената светлина да бъде във формата на 
стоящ пешеходец или на стоящи пешеходци, 
а зелената светлина – във формата на движещ 
се пешеходец или на движещи се пешеходци.
4. Пътните светофари за пешеходци трябва 
да бъдат проектирани и разположени така, че 
да се изключи всякаква възможност водачите 
да ги объркат с пътните светофари за движе­
ние на пътните превозни средства.
Г л а в а  I V
ПЪТНИ МАРКИРОВКИ
Член 25
Маркировката на платното за движение 
(пътна маркировка) се използва, когато ком­
петентният орган сметне за необходимо да 
организира движението или да предупреждава, 
или да насочва участниците в движението. 
Пътната маркировка може да се използва 
самостоятелно или в съчетание с пътни знаци 
или светлинни сигнали, за да се подчертае 
или изясни значението им.
Член 26
1. Надлъжната пътна маркировка, състоя­
ща се от непрекъсната линия върху платното 
за движение, означава, че на пътните превозни 
средства не е разрешено да я пресичат или 
застъпват, а когато линията разделя двете 
посоки на движение, на превозните средства 
не е разрешено да се движат от тази страна на 
линията, която за водача е противоположна 
на посоката на движение. Надлъжната пътна 
маркировка, състояща се от две непрекъснати 
линии, има същото значение.
2. (а) Надлъжната пътна маркировка, със­
тояща се от прекъсната линия върху платното 
за движение, няма забранително значение, но 
се използва или:
(i) за разграничаване на лентите за движе­
ние с цел насочване на трафика; или 
(ii) за предупреждаване за приближаването 
към непрекъсната линия и забраната, която 
тази линия налага, или за приближаването 
към друг участък от пътя, представляващ 
особена опасност.
(б) Съотношението между дължината на 
разстоянията между маркираните линии и 
дължината на маркираните линии трябва да 
бъде значително по-малко, когато прекъсна­
тите линии от този параграф се използват за 
целите, посочени в буква (а), точка (ii) от този 
параграф, отколкото когато те се използват за 
целите, посочени в буква (а), точка (i) от него.
3. Когато надлъжната пътна маркировка се 
състои от непрекъсната линия в съседство с 
прекъсната линия върху платното за движе­
ние, водачите трябва да се съобразяват само с 
линията, която се намира от тяхната страна. 
Тази разпоредба не пречи на водачите, които 
са изпреварили по позволения начин, да се 
върнат на нормалното си място на платното 
за движение.
4. За целите на този член надлъжните ли­
нии, използвани за обозначаване на краищата 
на платното за движение с цел да ги направят 
по-видими, и надлъжните линии, свързани с 
напречни линии, използвани за очертаване на 
местата за паркиране на платното за движе­
ние, не се считат за надлъжна маркировка.